En liten (1,5-2 millimeter), avlang, brunsvart palpebille. Antennene er nokså tynne, 11-leddete, noe lengre enn palpene. De to innerste leddene er ganske kraftige, de påfølgende tynne, blir gradvis videre mot spissen. Hodet er trapesformet, nokså bredt, med flere påfallende groper, fasettøynene er nokså store og sitter nær bakkanten, der de også er to tydelige punktøyne (ocelli). Pronotum er nær dobbelt så bredt som langt, avrundet sekskantet, med flere groper og opphøyde ribber. Dekkvingene er jevnbrede, kraftig punkterte, hver dekkvinge med tre opphøyde lengderibber.